สวัสดีค่ะอยากสอบถามเรื่องการกินยาคุมฉุกเฉินคือเมนส์มาวันที่17มีเพศสัมพันธ์ไว้ที่22แล้วถุงยางฉีกขาดจึงรีบไปซื้อยาคุมฉุกเฉินมากินทันที(กินภายในเวลาประมาณครึ่งชั่วโมงหลังจากรู้ว่าถุงแตก)กินครบถ้วน2เม็ดตามเวลาที่ควรจะกินแล้วเมื่อวานนี้วันที่27ได้ไปปัสสาวะและได้นำทิชชู่ไปซับและพบว่ามีเลือดไหลติดทิชชู่เหมือนเลือดประจำเดือนเลยค่ะอยากทราบว่าเลือดที่ไหลออกมาเป็นผลข้างเคียงจากการทานยาคุมฉุกเฉินมั้ยคะแล้ว%ในการตั้งครรภ์มีมากน้อยแค่ไหนคะถ้าเลือดไหลออกมาแล้วสามารถตัดสินได้เลยมั้ยคะว่าตั้งครรภ์หรือไม่เพิ่มเติมค่ะวันนี้วันที่28ตื่นมาดูที่ผ้าอนามัยมีสีดำจากเลือดค่ะ
สวัสดีค่ะ ยาคุมกำเนิดแบบฉุกเฉินเป็นยาคุมกำเนิดที่มีขนาดฮอร์โมนเพศหญิงในปริมาณที่สูง ใช้ภายหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังดังนั้นอาการเลือดออกทางช่องคลอดดังกล่าวมา อาจจะเป็นผลข้างเคียงจากยาคุมฉุกเฉินซึ่งเกิดภายใน 1-2 สัปดาห์หลังใช้ยา ไม่ได้บ่งบอกว่ายาได้ผลหรือไม่ หรือมีการตั้งครรภ์หรือเปล่าแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้นซึ่งให้ผลบวกได้ตั้งแต่ 10-14 วันหลังปฏิสนธิ หากยังมีเลือดออกผิดปกติมาก ควรไปพบแพทย์เพื่อตรวจหาสาเหตุอื่นๆที่อาจเป็นไปได้เช่นภาวะแทรกซ้อนการตั้งครรภ์ การติดเชื้อ/เนื้องอกของอวัยวะสืบพันธุ์ต่อไป